Pećina Rouffignac

Rouffignac (bos. Rufinjak) je pećina u Francuskoj u departmanu Dordogne, gdje su arheolozi pronašli slike za koje neki tvrde da su stare oko 13.000 godina. Zidovi i tavanice pokriveni su sa 154 crteža mamuta. Pored mamuta, postoje i crteži konja, bizona i nosoroga (veoma rijetka životinja u pećinskom slikarstvu), kao i divokoza.

Rouffignac je također jedna od najdužih i najrazgranatijih pećina sa paleolitskim slikarstvom. Ukupna dužina svih pećina i galerija na tri sprata je oko 10 km.

Još uvijek se vode rasprave oko autentičnosti i vremena nastanka slika iz Rouffignaca. Najviše neslaganja ima oko slike nosoroga i dijela tavanice sa divokozama. Postoji osnovana sumnja da su ti crteži novijeg datuma. Osim toga, još nisu obavljena ispitivanja ugljikom-14 (metoda kojom se određuje starost arheoloških predmeta).

 Hronologija Grotte de Rouffignac 
 1575 - François de Belleforest (bos. Fransoa de Belforest) daje prvi detaljni opis ove pećine.
 1715 - opisuje je Marquis de Miremont (bos. Markiz de Mirmon).
 1759 - Gabriel Bouquiet (bos. Gabrijel Bukije) crta prvu tačnu i detaljnu mapu pećine.
 1803 - A. Delfo daje detaljan opis pećine u svojoj knjizi "Annuaire du département de la Dordogne, pour l'année sextile XI, de l'ère française".
 1945 - dva speleologa iz Périgeux (bos. Perižea) istražuju pećinu.
 1956 - Louis-René Nougier (bos. Luj-Rene Nužje) otkriva slike u pećini i objavljuje naučnu studiju.

 Također pogledajte 
 Pećina Cro-Magnon
 Pećina Lascaux

 Reference 

 Vanjski linkovi 
 Grotte de Rouffignac

Kategorija:Arheološki lokaliteti u Francuskoj
Kategorija:Pećine u Francuskoj